2002/940/EY: Komission päätös, tehty 27 päivänä marraskuuta 2002, päätöksen 98/371/EY muuttamisesta Slovakiasta tulevan tuoreen sianlihan tuonnin osalta (ETA:n kannalta merkityksellinen teksti) (tiedoksiannettu numerolla K(2002) 4556)



Virallinen lehti nro L 325 , 30/11/2002 s. 0040 - 0044



Komission päätös, tehty 27 päivänä marraskuuta 2002, päätöksen 98/371/EY muuttamisesta Slovakiasta tulevan tuoreen sianlihan tuonnin osalta (tiedoksiannettu numerolla K(2002) 4556) (ETA:n kannalta merkityksellinen teksti) (2002/940/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 14, 15 ja 16 artiklan, sekä katsoo seuraavaa: (1) Komission päätöksessä 98/371/EY(3), sellaisena kuin se on viimeksi muutettuna päätöksellä 2002/7/EY(4), vahvistetaan eläinten terveyttä koskevat vaatimukset ja eläinlääkärintodistukset tuoreen lihan tuonnissa tietyistä Euroopan maista. (2) Eläinten terveyteen liittyvistä syistä ja erityisesti klassisen sikaruton torjumiseksi ihmisravinnoksi tarkoitetun tuoreen sianlihan tuonti Slovakiasta ei ole ollut sallittua. (3) Slovakian toimivaltaiset eläinlääkintäviranomaiset ovat hakeneet lupaa sianlihan viemiseksi yhteisöön ja ovat esittäneet hakemuksensa tueksi tietoja Slovakian sikojen terveystilanteesta ja klassisen sikaruton torjunnasta. (4) Komissio teki heinäkuussa 2002 eläinlääkinnällisen tarkastuskäynnin Slovakiaan eläinten terveystilanteen arvioimiseksi erityisesti klassisen sikaruton tautitilanteen osalta. (5) Tarkastusraportin ja Slovakian toimivaltaisten eläinlääkintäviranomaisten toimittamien lisätietojen perusteella Slovakian sikojen terveystilanne vaikuttaa tyydyttävältä kesysioissa esiintyvän klassisen sikaruton osalta. Slovakiassa on kuitenkin tiettyjä alueita, joilla klassista sikaruttoa esiintyy villisioissa. (6) Slovakiasta tulevan sianlihan yhteisöön tuonti olisi näin ollen sallittava alueilta, joihin ei sovelleta rajoituksia villisioissa esiintyvien tartuntojen vuoksi, ja tämän lisäksi olisi vahvistettava tietyt edellytykset ruokajätteen käytölle sikojen ruokinnassa. (7) Slovakian toimivaltaiset eläinlääkintäviranomaiset ovat sitoutuneet laatimaan sianlihan Euroopan yhteisöön vientiä varten luettelon säännöllisessä eläinlääkinnällisessä valvonnassa olevista sikatiloista, joilla tehdään asianmukaisia tarkastuksia sen varmistamiseksi, ettei sioille syötetä ruokajätettä. (8) Päätös 98/371/EY olisi näin ollen muutettava. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/371/EY seuraavasti: 1) Korvataan liite I tämän päätöksen liitteellä I. 2) Korvataan liite II tämän päätöksen liitteellä II. 2 artikla Tätä päätöstä sovelletaan päivästä, jona se julkaistaan Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 27 päivänä marraskuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 170, 16.6.1998, s. 16. (4) EYVL L 3, 5.1.2002, s. 50. LIITE I "LIITE I ERÄIDEN EUROOPAN MAIDEN ALUEIDEN KUVAUS ELÄINTEN TERVEYSTODISTUKSIA VARTEN >TAULUKON PAIKKA>" LIITE II "LIITE II TUOREESTA LIHASTA ANNETTAVASSA TODISTUKSESSA EDELLYTETYT ELÄINTEN TERVEYSTAKEET >TAULUKON PAIKKA> Huom. Tuoreen lihan tuontia ihmisravinnoksi ei sallita, jollei komissio ole hyväksynyt viejänä olevan kolmannen maan jäämien valvontaohjelmaa."